Diari Oficial de la Generalitat Valenciana


Sumari del DOGV 7376, del 07-10-2014 (2014/9013)

RESOLUCIÓ d'1 d'octubre de 2014, del conseller de Governació i Justícia, per la qual es concedixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici de 2014, i s'adopten altres decisions en el marc de l'Orde 5/2014, de 3 d'abril.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7376

Data del DOGV
:   07-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9013


Data del document
:   01-10-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ d'1 d'octubre de 2014, del conseller de Governació i Justícia, per la qual es concedixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici de 2014, i s'adopten altres decisions en el marc de l'Orde 5/2014, de 3 d'abril. [2014/9013]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Orde 5/2014, de 3 d'abril, de la Conselleria de Governació Justícia, de convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici de 2014 (DOCV núm.7.256 de 16.04.2014), es resol l'esmentada convocatòria basant-se en els següents:  
  
Antecedents de fet  
Primer. Mitjançant l'Orde 5/2014, de 3 d'abril, de la Conselleria de Governació i Justícia, es va convocar i es va regular la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici de 2014.  
Segon. De conformitat amb l'apartat 4 de la base quarta de la convocatòria, el termini de presentació de sol·licituds era d'un mes, comptador des de l'endemà de la publicació d'aquella, per la qual cosa va finalitzar en data 16 de maig de 2014.  
Tercer. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit, així com les que havien de ser objecte de requeriment per a millorar o esmenar estes i si és el cas, adjuntar documentació preceptiva.  
Respecte a les sol·licituds en què determinades actuacions no podien ser considerades subvencionables al no ajustar-se a allò que s'ha exigit en l'apartat 1 de la base segona de la convocatòria per a poder ser finançades, es va concedir un tràmit d'audiència perquè formularen totes les al·legacions que estimaren oportunes i aportaren els documents que consideraren convenients, tot això com a pas previ a la proposta de resolució d'inadmissió a tràmit de la sol·licitud de les actuacions no subvencionables.  
D'altra banda, en els requeriments d'esmena i millora de les sol·licituds efectuades es va advertir expressament que, si no s'esmenava la falta o no es presentava tota la documentació exigida, es tindria l'entitat interessada per desistida de la seua petició.  
Quart. Finalitzada la instrucció dels expedients incoats, la comissió de valoració prevista en l'apartat primer de la base sèptima de la convocatòria es va reunir el passat dia 11 de setembre de 2014, de conformitat amb allò que s'ha establit per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, als efectes d'avaluar el conjunt de la documentació aportada per les entitats locals sol·licitants i elevar la proposta motivada de resolució a què es referix l'apartat 6 de la ja referida base sèptima de la convocatòria.  
  
En l'esmentada reunió de la comissió de valoració es van exposar les pautes generals per a formular la proposta i els criteris seguits per a realitzar la corresponent baremació i la proposició d'assignació de quantitats econòmiques en funció de la puntuació obtinguda, que va ser aprovada per unanimitat dels assistents, i es va fer constar tot això en l'acta de sessió en què s'efectua la proposta motivada de la resolució.  
  
  
  
Fonaments de dret  
I. D'acord amb el que disposa la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el reglament de desplegament d'esta llei, en la Llei 5/1983, de 30 de desembre, del Consell, en el text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, en el Decret 116/2014, de 18 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i en el Decret 118/2014, de 18 de juliol, del Consell, que aprova el Reglament Orgànic i Funcional de la Conselleria de Governació i Justícia, així com en la base novena de la referida Orde 5/2014, de 3 d'abril, l'òrgan competent per a resoldre els expedients tramitats en el marc de l'orde és el conseller de Governació i Justícia.  
  
II. La Llei 6/2013, de 26 de desembre, de Pressupostos de la Generalitat per a l'exercici de 2014 (DOCV 7182, 30.12.2013), i l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat.  
  
III. Les sol·licituds de subvenció formulades es van presentar dins del termini establit per l'apartat 4 de la base quarta de la convocatòria i els expedients incoats s'han tramitat de conformitat amb el que establix la base sexta d'aquella, així com en els articles 84 i 89.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
IV. La comissió de valoració, de conformitat amb la base sèptima de l'Orde 5/2014, de 3 d'abril, de la Conselleria de Governació i Justícia esmentada, ha elevat la corresponent proposta de resolució.  
V. Per a la concessió i el pagament de subvencions cal seguir el que disposa l'esmentada Llei 38/2003, de 17 de novembre, General de Subvencions, en el reglament que la desplega i en el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, així com en les bases reguladores de la convocatòria.  
  
En virtut de tot l'anterior, atesa la proposta de resolució elevada per la comissió de valoració i fent ús de les facultats atribuïdes per la base novena apartat 1 de l'esmentada Orde 5/2014, de 5 d'abril, de la Conselleria de Governació i Justícia, els preceptes legals i reglamentaris citats i la resta de de pertinent aplicació, resolc:  
  
Primer  
Tindre per desistida en l'actuació assenyalada de la seua sol·licitud l'entitat relacionada en l'annex I per no haver atés al requeriment que se'ls va fer perquè esmenaren la documentació presentada inicialment o que aportaren nous documents, de conformitat amb el que establix l'article 23.5 de la Llei 38/2003, de 17 de novembre, General de Subvencions en relació amb l'article 71 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
  
Segon  
Inadmetre a tràmit determinades actuacions de les sol·licituds presentades per les entitats relacionades en l'annex II perquè algunes de les activitats per a les quals se sol·licita la subvenció queden fora de l'àmbit de les actuacions que, segons establix la base segona apartat 1 de la convocatòria, poden ser objecte de finançament.  
  
Tercer  
Atorgar a les mancomunitats de municipis i als ajuntaments de la Comunitat Valenciana que s'indiquen en l'annex III, sis punts pel criteri establit en l'apartat 3.a de la base sèptima de l'Orde 5/2014, de 3 d'abril, de la Conselleria de Governació i Justícia, i quatre punts pel criteri establit en l'apartat 3.b d'eixa mateixa base, i concedir a cada entitat local la quantitat que apareix en el citat annex III, equivalent al 51 % de la quantitat subvencionable en concepte d'ajudes destinades a la realització d'actuacions relacionades amb el desenrotllament i la difusió de l'Estatut d`Autonomia i la recuperació i divulgació del dret foral civil valencià durant l'exercici de 2014.  
  
Contra esta resolució, que esgota la via administrativa, es podrà potestativament, fer el requeriment a què es referix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptadors de la seua publicació; o bé interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, segons el que establixen els articles 10 i 46 de l'esmentada Llei 29/1998, de 13 de juliol. Tot això sense perjuí que s'utilitze qualsevol altra via que es considere oportuna.  
  
  
València, 1 d'octubre de 2014.- El conseller de Governació i Justícia: Luis Santamaría Ruiz.  
  
  
  
ANNEX I  
Entitats a què es té per desistides en la seua sol·licitud  
  
Entitat sol·licitant Actuacions  
Ajuntament de Cocentaina Acte 9 d'octubre: xarrades, balls/danses típiques, activitats en col·legis (contacontes-cançons)  
  
  
  
  
  
  
ANNEX II  
Actuacions no admeses a tràmit  
  
Entitat sol·licitant Actuacions  
Ajuntament d'Ontinyent II Jornades d'homenatge al magistrat Vicent Lluís Montés Penadés (acte institucional. Premis i col·locació de monòlit)  
Ajuntament de Cocentaina Trobada de boixeretes.  
Ajuntament de Simat de la Valldigna I Concurs de fotografia juvenil Reial Monestir de Santa Maria de la Valldigna.  
Ajuntament de Quartell Publicació de documents històrics de la societat musical Unió Musical de Quartell